
Tájékoztató a zsűrizésről

A népművészeti tárgyzsűrizés következő időpontja: 2016.május 3.
Minden szakágban lehetőség van a zsűrizésre! A zsűri díjat a helyszínen, a zsűrizés napján kell befizetni Pozvai Andreánál. A zsűrizés díja továbbra is 1700,-Ft/tárgy (1500 Ft tárgyankénti az eljárási díj, 200 Ft tárgyanként a zsűri utazása és ellátása költségeinek részbeni fedezésére),  „A nemzeti erőforrás miniszter 35/2011. (VI. 27.) NEFMI rendelete a népi iparművészettel kapcsolatos állami feladatok végrehajtásáról szóló 12/2004. (V. 21.) NKÖM rendelet módosításáról” szóló jogszabály alapján.
Emlékeztetőül újra leírjuk, hogy a Zala Megyei Kereskedelmi és Iparkamarával kötött együttműködésünk keretében létrehoztuk a Kamara Kézműipari Tagozatán belül a Népi Kézműves Csoportot. Ehhez a vállalkozói tagjaink rendes tagként csatlakozhatnak, aki nem vállalkozó, pártoló tagként. A rendes tagok évi 15.000 Ft-ot fizetnek (de itt beszámítják a regisztrációs díjat, ami minden vállalkozónak kötelező). A pártoló tagoknak 5.000 Ft.
Mindkét tagsági formában lévő népművésznek a Kamara átvállalja a két NIT zsűrin 2-2 db alkotásának zsűri díját, azaz 4x 1.500 Ft-ot.

Egy belépési nyilatkozatot tölt ki mindenki, a pártoló tagnak nem kell pénzügyi részeket kitölteni. Az adatlapra felülre rá kell írni, hogy a ZMNE tagja. Az adatlap kitöltésében, amennyiben szükséges, a Kamara részéről Vörös Anikó tud segítséget nyújtani a 06/30/447-47-95 telefonszámon.
A tavalyi zsűri már így zajlott azoknál, akik addig beléptek. Kérjük jelezni Pozvai Andreánál (telefonszámok: 92/312-744, 20/2601429) 2016. április 15-ig, hogy ki lépett be a Kamara Kézműipari Tagozatába rendes vagy pártoló tagként, illetve ki szándékozik még belépni a zsűri időpontjáig. 

Továbbra is kérjük a mellékelt zsűri adatlap (kérelem tárgyak népi iparművészeti alkotássá minősítéséhez) pontos kitöltését. Külön felhívom a figyelmet a zsűri lap 2. oldalán a zsűrizés helyszínének feltüntetésére (Zalaegerszeg) és az aláírás fontosságára. A zsűri lapokat legkésőbb 2016.április 15-ig szíveskedjen megküldeni a következő címre: Zala Megyei Népművészeti Egyesület, 8900 Zalaegerszeg, Pf.161. 
Ha kültéri alkotást kíván zsűriztetni, azt CD-n digitális fotóról tudják zsűrizni. Amennyiben Ön a zsűrizés napján nem tud jelen lenni, a zsűrizés előtti napokban tudjuk fogadni a tárgyakat, előzetesen egyeztetve.

A zsűrire szánt tárgyakat a zsűrizés napján, 2016. május 3-án legkésőbb 8.00- 9.00 óra között szíveskedjen behozni, a Kamarák Házába (8900 Zalaegerszeg, Petőfi u. 24.), mely a zsűrizés új helyszíne! A helyszínt ezután kérem, szíveskedjen elhagyni. A zsűrivel konzultálni a zsűrizés lebonyolítása után lesz lehetőség. A zsűrizés végén 17.00- 18.00 óra között a tárgyakat mindenkinek el kell vinnie, mivel az új helyszínen nincs mód a tárgyak további őrzésére, raktározására!
Tájékoztatjuk azokat az alkotókat, akik rendelkeznek Népi iparművész igazolvánnyal, hogy a hosszabbítási eljárás is megváltozott a fent említett rendelet alapján. Lényeges tudni, hogy hosszabbításra akkor kerülhet sor, ha a hosszabbításig eltelt 5 évben legalább 6 db tárgyat zsűriztetett, abból minimum 2 db A kategóriát ért el, valamint nyilatkozni kell ezen tárgyak listájáról. Az igazolvány hosszabbításának díja 2015. december 1-től díjmentes!
Zalaegerszeg, 2016. február 26.
                                                                           Tisztelettel:
                                                                                                   Prokné Tirner Gyöngyi s.k.
                                                                                                    NIT zsűri szakmai felelőse

